Зәғәфүрәнов Фәйзрәхман Зәғәфүрән улы

Фәйзрәхман Зәғәфүрән улы Зәғәфүрәнов (10 октябрь 1913 йыл — 5 сентябрь 1975 йыл) — башҡорт совет дәүләт эшмәкәре, 1950—1967 йылдарҙа Башҡорт АССР-ы Юғары Советы Президиумы Рәйесе. Совет-фин һәм Бөйөк Ватан һуғыштарында ҡатнашыусы. Ҡыҙыл Йондоҙ (1940), ике Хеҙмәт Ҡыҙыл Байраҡ (1957, 1963) һәм «Почёт Билдәһе» (1949) ордендары кавалеры. 

 Биографияһы 
Зәғәфуранов Файзрахман Зәғәфуран улы 1913 йылдың 10 октябрендә Өфө губернаһының Златоуст өйәҙе Һөләймән ауылында тыуған. Совет-фин һәм Бөйөк Ватан һуғышында ҡатнашыусы. 1939 йылдан ВКП(б) ағзаһы. Башҡорт юғары коммунистик ауыл хужалығы мәктәбен тамамлаған.

Башкомвуз уҡытыусыһы (1935—1937), өлкә политпросветмәктәп (1939), Темәс башҡорт педагогия училищеһы директоры (1943—1945) булып эшләй.

1950—1967 йылдарҙа БАССР Юғары Советы Президиумы Рәйесе вазифаһын атҡара.

СССР Юғары Советы депутаты (1950—1966), РСФСР Юғары Советы депутаты (1955—1959, 1963—1967) булып һайлана.

 Белеме 
Башҡортостан юғары (коммунистик) ауыл хужалығы мәктәбен (Өфө, 1935), КПСС Үҙәк Комитеты ҡарамағындағы Юғары партия мәктәбен (Мәскәү, 1962) тамамлаған.

 Хеҙмәт эшмәкәрлеге 
 1930—1932 — Мәсетле районында иҫәпсе;
 1935—1937 — Башҡортостан юғары (коммунистик) ауыл хужалығы мәктәбе уҡытыусыһы (Өфө);
 1937—1943 — Өлкә сәйәси ағартыу мәктәбе директоры (Стәрлетамаҡ);
 1943—1945 — Темәс башҡорт педагогия училищеһы директоры;
 1945—1948 — ВКП(б)ның Баймаҡ район комитетының агитация һәм пропаганда бүлеге мөдире;
 1948—1950 — ВКП(б)ның Баймаҡ район комитеты секретары һәм беренсе секретары;
 1950—1957 — Башҡорт АССР-ы Юғары Советы Президиумы рәйесе;
 1967—1971 — Башҡорт АССР-ы Министрҙар кабинеты эргәһендәге Дәүләт арбитражында баш арбитраж.

 Ижтимағи эшмәкәрлеге 
 СССР-ҙың Юғары Советы депутаты (1950—1966),
 РСФСР- ҙың Юғары Советы депутаты (1955—1959, 1963—1967),
 Башҡорт АССР-ы Юғары Советы депутаты (1951—1967).

 Бүләктәре 
 Хеҙмәт Ҡыҙыл Байраҡ ордены (1957, 1963),
 Ҡыҙыл Йондоҙ ордены (1940),
 «Почёт Билдәһе» ордены (1949).

 Иҫкәрмәләр 

 Һылтанмалар 

 Башкортостан: Краткая энциклопедия (русса)
 Статья на Новости на rb7
 Иңдәрендә ине ил хәстәре. Ризван Хажиев. «Ағиҙел» журналы, Октябрь 2013.

Категория:БАССР Юғары Советы Президиумы Рәйестәре
Категория:3-сө саҡырылыш Башҡорт АССР-ы Юғары Советы депутаттары‎
Категория:4-се саҡырылыш Башҡорт АССР-ы Юғары Советы депутаттары‎
Категория:5-се саҡырылыш Башҡорт АССР-ы Юғары Советы депутаттары‎
Категория:6-сы саҡырылыш Башҡорт АССР-ы Юғары Советы депутаттары‎
Категория:7-се саҡырылыш Башҡорт АССР-ы Юғары Советы депутаттары‎
Категория:РСФСР Юғары Советы депутаттары
Категория:3-сө саҡырылыш СССР Юғары Советы депутаттары‎
Категория:4-се саҡырылыш СССР Юғары Советы депутаттары‎
Категория:5-се саҡырылыш СССР Юғары Советы депутаттары‎
Категория:6-сы саҡырылыш СССР Юғары Советы депутаттары‎
Категория:Баймаҡ районы етәкселәре
Категория:Бөйөк Ватан һуғышында ҡатнашыусылар
Категория:Совет-фин һуғышында (1939—1940) ҡатнашыусылар
Категория:КПСС ағзалары